කොවිඩ් අවදානම මැද අතර මඟ නවතා දැමීමට සිදු වූ 2021 ඉන්දීය ප්‍රිමිය ලීග් තරගාවලියේ ඉතිරි කොටස හෙට එක්සත් අරාබි එමීර් රාජ්‍යයේ දී ආරම්භ වීමට නියමිතයි.මේ වන විටත් තරගාවලිය සඳහා එක්වන ක්‍රීඩකයින් බොහෝමයක් එක්සත් අරාබි එමීර් රාජ්‍ය වෙත පැමිණ අවසන්.ශ්‍රී ලංකා ක්‍රීඩකයින් වන වනිඳු හසරංග සහ දුෂ්මන්ත චමීර රෝයල් චැලෙන්ජස් බැංගලෝර් කණ්ඩායම නියෝජයන කරමින් මෙවර තරගාවලිය සඳහා එක්වනවා.ඔවුන් දෙදෙනා ඊයේ සිය පළමු පුහුණු සැසිය සඳහා එක් වූ බව වාර්තා වනවා.මෙම පුහුණු සැසියට එංගලන්තය සමඟ ටෙස්ට් තරගාවලියෙන් අනතුරව එක්සත් අරාබි එමීර් රාජ්‍ය වෙත පැමිණි බැංගලෝර් කණ්ඩායමේ නායක විරාට් කෝලි ද එක්ව සිටියා.මෙහිදී වනිඳු හසරංග සමඟ විරාට් කෝලි සහ දකුණු අප්‍රිකානු සුපිරි ක්‍රීඩක ඒ.බී. ඩිවිලියස් සුහද කතාබහක නිරතවන ආකාරය දක්නට ලැබුණා.